I sin forskning har Heierstad særlig beskjeftiget seg med studier på indisk kultur og politikk. I forbindelse med doktorgraden studerte han det indiske kastesystemets endringer i møtet med en moderne tid - med utgangspunkt i pottemakerkasten kumarene, fra bydelen Kumartuli i Kolkata. I monografien fra 2017, beskriver Heierstad hvordan pottemakerene stadig redefinerte sitt virke fra å være håndverkere til å være kunstnere og entreprenører i møtet med økt konkurranse utover 1900-tallet.